Ο **Δημήτρης Μπουγιουκλής** (γεννημένος την 12η Μαΐου 1964, στο Ανατολικό Θεσσαλονίκης) είναι Έλληνας πρώην ποδοσφαιριστής και προπονητής ποδοσφαίρου. Κατά τη διάρκεια της ποδοσφαιρικής του καριέρας αγωνίστηκε κυρίως ως μέσος στον Άρη Θεσσαλονίκης.

Ποδοσφαρική καριέρα
-------------------

Ο Δημήτρης Μπουγιουκλής ξεκίνησε την καριέρα του αγωνιζόμενος στον **Αξιό Ανατολικού Θεσσαλονίκης**. Το πηγαίο ταλέντο του σύντομα εντοπίστηκε από τους ανθρώπους του Άρη και έτσι μεταπήδησε στα τμήματα υποδομής των «κιτρίνων». Εκεί, αποτέλεσε μέλος μιας «χρυσής» φουρνιάς ταλαντούχων παικτών (Βασίλης Δημητριάδης, Κώστας Οικονομίδης, Ευρυπίδης Σαμώλης κτλ), οι οποίοι σταδιακά επάνδρωσαν την πρώτη ομάδα του συλλόγου. 

Αγωνιζόμενος με τους Ερασιτέχνες του Άρη κατέκτησε το Κύπελλο ΕΠΣΜ της σεζόν 1984/85. Μάλιστα στον τελικό της διοργάνωσης, που διεξήχθη Σάββατο 23 Φεβρουαρίου 1985 στο Καυτανζόγλειο Στάδιο, ο Άρης νίκησε στην παράταση την **Ελπίδα Τούμπας** με 6-4 κι ο Μπουγιουκλής είχε σκοράρει το 2-0 με εκτέλεση φάουλ στο 41ο λεπτό της αναμέτρησης. .

Λίγους μήνες αργότερα, κατέκτησε και το Κύπελλο Ερασιτεχνών Ελλάδας. Πιο συγκεκριμένα, την Κυριακή 30 Ιουνίου 1985 στον τελικό του Κυπέλλου Ερασιτεχνών Ελλάδος που διεξήχθη στο ΟΑΚΑ, οι ερασιτέχνες του Άρη Θεσσαλονίκης νίκησαν με 2-1 το Όμηρου Νεοχωρίου Αιτωλοακαρνανίας, με τον Μπουγιουκλή να σημειώνει και τα δυο τέρματα της ομάδας του

Αν και είχε λάβει μέρος, ως ερασιτέχνης, στην καλοκαιρινή προετοιμασία της επαγγελματικής ομάδας ήδη από το 1984 στην Ουγγαρία , πραγματοποίησε το ντεμπούτο του στην πρώτη ομάδα του Άρη μόλις στις 14 Σεπτεμβρίου 1986, όταν μπήκε (ως αλλαγή) στο 75ο λεπτό της αναμέτρησης Άρη-Ολυμπιακού 2-2.

Μολονότι την πρώτη του σεζόν (1986-87) έχει μόνο 4 συμμετοχές στην πρώτη ομάδα , τα επόμενα χρόνια πήρε φανέλα βασικού παίκτη και ήταν πάντα σταθερή επιλογή των εκάστοτε προπονητών της ομάδας, αγωνιζόμενος στα χαφ, με κυρίως ανασταλτικά καθήκοντα, χωρίς όμως να απέχει κι από το επιθετικό κομμάτι του παιχνιδιού καθώς διέθετε πολύ καλό σουτ.

Σημείωσε το πρώτο τέρμα της επαγγελματικής του καριέρας στον 28 Αυγούστου 1988 στον αγώνα κυπέλλου Άρη-Αναγέννηση Άρτας 4-0.

Πραγματοποίησε το ντεμπούτο του στις ευρωπαϊκές διοργανώσεις, στον αγώνα Άρη- Χάποελ Μπερ Σεβά 3-1, στις 9 Αυγούστου 1994. Αγωνίστηκε (και μάλιστα φορώντας το περιβραχιόνιο του αρχηγού) και στη ρεβάνς, στις 23 Αυγούστου 1994 , και σκόραρε το πρώτο τέρμα της ομάδας του στο 29ο λεπτό (με σέντρα-σουτ) , οδηγώντας τον Άρη στη νίκη με 1-2 αλλά και την πρόκριση στον επόμενο γύρο του Κυπέλλου ΟΥΕΦΑ της σεζόν 1994-95.

Με τους «κίτρινους» αγωνίστηκε μέχρι το καλοκαίρι του 1995, με συνολικό απολογισμό 222 συμμετοχές (182 για το Πρωτάθλημα, 36 για το Κύπελλο Ελλάδας, 2 για τον θεσμό του Ελληνικού Λιγκ Καπ και 2 στο Κύπελλο ΟΥΕΦΑ). Σημείωσε συνολικά 13 τέρματα. 

Το καλοκαίρι του 1995 αποχώρησε από τον Άρη για να συνεχίσει στον Εθνικό Πειραιώς. Τον Ιανουάριο του 1996 μεταπήδησε στην Κοζάνη και το καλοκαίρι του 1997 μεταγράφηκε για ένα εξάμηνο, στον Ολυμπιακό Βόλου .

Κρέμασε τελικά τα παπούτσια του, αγωνιζόμενος με τη φανέλα του ΠΑΟΝΕ.

Προπονητική καριέρα
-------------------

Μετά το τέλος της ποδοσφαιρικής του πορείας ακολούθησε προπονητική καριέρα στα τμήματα υποδομών του Άρη Θεσσαλονίκης, κυρίως από το πόστο του υπευθύνου ακαδημιών (Κ-19 και Κ-17). 

Είχε κοουτσάρει την ομάδα, εκτελώντας χρέη υπηρεσιακού προπονητή, διαδεχόμενος τον Μαζίνιο στις 7 Νοεμβρίου 2009, στον εντός έδρας αγώνα με την Καβάλα (0-0) 

Τη σεζόν 2010-11, διετέλεσε προπονητής του Π.Α.Ο. Νέων Επιβατών στη Δ’ Εθνική .

Στις 10 Οκτωβρίου 2012, μετά την αποχώρηση του Μάκη Κατσαβάκη από τον πάγκο των κιτρίνων, ο Νίκος Πασιαλής ανέλαβε ως υπηρεσιακός προπονητής, έχοντας ως βοηθό του τον Δημήτρη Μπουγιουκλή κοουτσάρισε την ομάδα σε επτά αγώνες, για το διάστημα από την 8η Οκτωβρίου εως την 3η Δεκεμβρίου 2012. 

Το καλοκαίρι του 2014, με δημόσια τοποθέτησή του, ο Μπουγιουκλής διέψευσε κατηγορηματικά τα σενάρια που τον ήθελαν να αναλαμβάνει το τιμόνι του Άρη ως πρώτος προπονητής, παραμένοντας πιστός στο πόστο του στην Κ-19 και Κ-17 του συλλόγου.

Στις 22 Οκτωβρίου 2014 και μετά την αποπομπή του Δημήτρη Καλαιτζίδη, ο Μπουγιουκλής ανέλαβε ως υπηρεσιακός προπονητής και καθοδήγησε την ομάδα τόσο στον νικηφόρο αγώνα (με 4-1) με την Καστοριά για τη Β΄ φάση του Κυπέλλου της Γ' Εθνικής (25/10/2014) , όσο και στην εντός έδρας απρόσμενη ήττα (με 0-1) από τη Δόξα Δράμας (2/11/2014) .

Πιστός στρατιώτης του Άρη, επέστρεφε όποτε τον καλούσε η ομάδα κι έτσι διετέλεσε επί σειρά ετών, βοηθός προπονητή δίπλα στους Γιάννη Χατζηνικολάου, Ζόραν Μιλίνκοβιτς, Σούλη Παπαδόπουλο και Πάουλο Κάμπος. 

Μετά την αποχώρηση του Πάουλο Κάμπος από τον πάγκο του Άρη, ο Δημήτρης Μπουγιουκλής ανέλαβε την τεχνική ηγεσία του Αξιού Ανατολικού  .

Παραπομπές
----------

1. ↑   Κύπελλο ΕΠΣΜ 1984/85
2. ↑  1985: Όταν ο Όμηρος Νεοχωρίου αντιμετώπισε τον Άρη στο τελικό Κυπέλλο Ερασιτεχνών!
3. ↑   1984: Προετοιμασία στην Ουγγαρία
4. ↑
5. ↑   Επιστροφή στην Ευρώπη με νίκη
6. ↑   Κιτρινόμαυρη καταιγίδα της ερήμου]
7. ↑
8. ↑
9. ↑
10. ↑   Άρης-Καβάλα 0-0
11. ↑
12. ↑
13. ↑  Μπουγιουκλής: «Δεν αναλαμβάνω την τεχνική ηγεσία του Άρη»
14. ↑  Άρης-Καστοριά 4-1
15. ↑  Άρης-Δόξα 0-1
16. ↑  Άρης: Βοηθός του Κάμπος ο Μπουγιουκλής]
17. ↑
18. ↑

Πηγές
-----

* Το ποδοσφαιρικό προφίλ του Δ.Μπουγιουκλή στο transfermarkt.com
* Το προπονητικό προφίλ του Δ.Μπουγιουκλή στο transfermarkt.com
* Δημήτρης Μπουγιουκλής, ο πολύτιμος χαφ που πρόσφερε στον Άρη Προφίλ στο oiassoitouareos.gr

|  |  |  |  |
| --- | --- | --- | --- |
| 

| π • σ • ε
 Άρης Θεσσαλονίκης – Προπονητές ποδοσφαίρου |
| --- |
|  |
| 
Βλαχόπουλος (1914–18)  ·
Κ. Βικελίδης (1922–27)  ·
Κέσλερ (1927–29)  ·
Ντε Βαλέρ (1929–32)  ·
Άνταλ (1932–34)  ·
Κ. Βικελίδης (1934–40)  ·
Καλτέκης (1945–49)  ·
Γιακουμής (1949–50)  ·
Αγγελάκης (1950–53)  ·
Κλ. Βικελίδης (1953–55)  ·
Σιμονόφσκι (1955)  ·
Νετούκα (1955)  ·
Πέτροβιτς (1955–56)  ·
Κάσανιν (1956)  ·
Στέβοβιτς (1956–57)  ·
Κλ. Βικελίδης (1957)  ·
Στέβοβιτς (1957–58)  ·
Καλτέκης (1958)  ·
Πανάγκλ (1958–59)  ·
Κλ. Βικελίδης (1958–59)  ·
Γκλίσοβιτς (1959–61)  ·
Κλ. Βικελίδης (1961)  ·
Βελλιάδης (1961-62)  ·
Σπάγιτς (1962)  ·
Γρηγοριάδης (1962)  ·
Τρεβιζάν (1962)  ·
Πάλφι (1962–66)  ·
Γκλίσοβιτς (1966–67)  ·
Κορέιρα (1967–69)  ·
Αγγελάκης (1969)  ·
Τσίριτς (1969–71)  ·
Μπαλτατζής (1971)  ·
Άλεν (1971)  ·
ΜακΓκίνες (1971–73)  ·
Στάνκοβιτς (1973–75)  ·
Παναγούλιας (1975)  ·
Ζέτσεφ (1975–76)  ·
Παναγούλιας (1976–77)  ·
Ρουλ (1977)  ·
Πατσίδης (1977)  ·
Τσίριτς (1978)  ·
Τσατσέφσκι (1978–79)  ·
Σασία (1979–80)  ·
Μπλάνστοουν (1980)  ·
Βίτσαν (1980–81)  ·
Ναλμπάντης (1981)  ·
Κράμερ (1981–82)  ·
Γεωργιάδης (1982–84)  ·
Χατζηκώστας (1984)  ·
Λίμπρεχτς (1984–86)  ·
Βένος (1986)  ·
Ζετς (1986–87)  ·
Γούναρης (1987)  ·
Πρόκοπ (1987–88)  ·
Παναγούλιας (1988–90)  ·
Τσίλιος (1990)  ·
Γκμοχ (1990–91)  ·
Τσίλιος (1991)  ·
Βούτσοφ (1991–92)  ·
Φοιρός (1992–95)  ·
Τζιφόπουλος (1995-96)  ·
Γιαραμπίνσκι (1996)  ·
Διαμαντόπουλος (1996)  ·
Σεμερτζίδης και Παντζιαράς (1997)  ·
Ρότσα (1996)  ·
Φοιρός (1997–98)  ·
Παράσχος (1998)  ·
Παναγούλιας (1998–99)  ·
Πέτκοβιτς (1999–00)  ·
Σεμερτζίδης (1999–00)  ·
Τεννές (2000–01)  ·
Μισέλ (2001)  ·
Ταρντί (2001-02)  ·
Τζιφόπουλος (2002)  ·
Κράους (2002)  ·
Φοιρός (2002–03)  ·
Μιχαλίτσος (2003)  ·
Παντζιαράς (2003)  ·
Σκόμποε (2003-04)  ·
Μιχαλίτσος (2004)  ·
Κατσαβάκης (2004)  ·
Χατζάρας (2004–05)  ·
Κουούζελα (2005)  ·
Αναστόπουλος (2005–06)  ·
Όγιος (2006-07)  ·
Πασιαλής (2007)  ·
Ερνάντεθ (2007)  ·
Ολίβα (2007)  ·
Μπάγεβιτς (2007–08)  ·
Ερνάντεθ (2008–09)  ·
Μαζίνιο (2009)  ·
Μπουγιουκλής (2009)  ·
Κούπερ (2009–11)  ·
Τσιώλης (2011)  ·
Πρόμπιερζ (2011–12)  ·
Μασάδο (2012)  ·
Κατσαβάκης (2012)  ·
Πασιαλής (2012)  ·
Αλκαράθ (2012-13)  ·
Παπαδόπουλος (2013)  ·
Χατζηνικολάου (2013) ·
Μιλίνκοβιτς (2013)  ·
Παπαδόπουλος (2013-14)  ·
Καλαϊτζίδης (2014)  ·
Μπουγιουκλής (2014)  ·
Κάμπος (2014)  ·
Ντομπρασίνοβιτς (2015)  ·
Καλαϊτζίδης (2015)  ·
Αναστόπουλος (2015–17)  ·
Κωστένογλου (2017)  ·
Σπανός (2017–18)  ·
Ερρέρα (2018)  ·
Παντελίδης (2018–19)  ·
Ένινγκ (2019–20)  ·
Μάντζιος (2020–22)  ·
Μπούργος (2022)  ·
Πάρντιου (2022–23)  ·
Τερζής (2023)  ·
Μάντζιος (2023–)  · |

 |